በምክትል ጠቅላይ ሚኒስትር ደመቀ መኮንን የተመራ ልዑክ የሕዳሴ ግድብን እየጎበኘ ነው፡፡
ባሕር ዳር፡ ግንቦት 30/2012 ዓ.ም (አብመድ) በኢፌዴሪ ምክትል ጠቅላይ ሚኒስትር ደመቀ መኮንን የተመራ ከፍተኛ የመንግሥት የሥራ ኃላፊዎች ቡድን ታላቁ የኢትዮጵያ ሕዳሴ ግድብ ግንባታ ያለበትን ደረጃ እየገበኘ ነው፡፡በጉብኝቱ የኢፌዴሪ የውጭ ጉዳይ ሚኒስተር ገዱ አንዳርጋቸው፣ የውኃ መስኖና ኢነርጂ ሚኒስትር ስለሺ በቀለ (ዶክተር ኢንጂነር)፣ የኢኖቬሽንና ቴክኖሎጂ ሚኒስትር አብርሃም በላይ (ዶክተር ኢንጂነር)፣ አምባሳደር ግርማ ብሩ፣ የጠቅላይ ሚኒስትሩ ፕሬስ ሴክሬተሪያት ኃላፊ ንጉሡ ጥላሁን እና አቶ ተክለወልድ አጥናፉ ይገኙበታል::የፌዴራል መንግሥት ከፍተኛ የሥራ ኃላፊዎችንና የማክሮ ኢኮኖሚ ቡድን አባላትን ያካተተው ልዑኩ የግንባታ ደረጃውንና ተያያዥ ጉዳዮችን እየጎበኘ ነው፡፡የማክሮ ኢኮኖሚ ቡድን አባላት ጉብኝት ግንባታው ያለበትን የፋይናንስ ሁኔታ ለማየት እና ቅድሚያ የሚሰጣቸውን ጉዳዮች ለመመልከት እንደሚረዳ ነው አቶ ንጉሡ ለአብመድ ያስታወቁት፡፡ዘጋቢ፡- ታዘብ አራጋው
ፎቶ፡- ኢብኮ